részlet

A mű eredeti címe
The School for Good and Evil 2: A World without Princes

Text copyright © 2014 by Soman Chainani
Illustrations copyright © 2014 by Iacopo Bruno
Hungarian translation © 2016, 2022 by Bozai Ágota

Published by arrangement with HarperCollins Publisher
All rights reserved.

Kiadta a Menő Könyvek, a Manó Könyvek Kiadó Kft. imprint kiadója.
A Manó Könyvek Kiadó az 1795-ben alapított Magyar Könyvkiadók és Könyvterjesztők Egyesülésének tagja. 2022
1086 Budapest, Dankó utca 4–8.
www.menokonyvek.hu
Felelős kiadó: Kolosi Beáta ügyvezető igazgató
Minden jog fenntartva.

Felelős szerkesztő: Csapody Kinga
Olvasószerkesztő: Kótai Katalin
Műszaki vezető: Rácz Julianna

A magyar kiadás borítóját Iacopo Bruno grafikáinak felhasználásával Magyari-Ésik Zsófia tervezte

ISBN 978 963 584 268 1

Elektronikus változat
eKönyv Magyarország Kft.
www.ekonyv.hu
Készítette Ambrose Montanus

Maria Gonzaleznek

cd

Ősidőknek erdejében

Két kastély áll, fej fej mellett;

Egy a Jónak, egy Gonosznak,

Együtt, de mind mást tanulnak.

Menekülnél, de nem lehet,

Kifelé csak mese vezet.

c 1 d Sophie kíván valamit

Van valami eléggé nyugtalanító abban, ha az embert a legjobb barátnője próbálja megölni. De amint Agatha az őt és Sophie-t ábrázoló aranyszobrokat nézte, valahogy félretette magában ezt a kellemetlen érzést.

– Nem tudom, miért kéne musicalnek lennie – mondta, és tüsszentett a rózsaszín ruháját díszítő szegfűk tömény illatától.

– Bele ne izzadj a ruhádba! – mordult Sophie egy fiúra, aki éppen egy hatalmas, bősz ábrázatú, műanyag kutyafej alatt küszködött. A hozzákötözött lány is hasonló, de kellemes kutyafejjel kínlódott. Sophie rajtakapott két fiút, akik Chaddik és Ravan kosztümjeit próbálták kicserélni.

– A ruhacsere is tilos!

– De én Végestelen akarok lenni! – mordult Ravan, idétlen fekete tunikáját rángatva.

– Viszket a parókám! – nyafogott Beatrix, vendéghaját vakargatva.

– Anyukám nem fog megismerni! – nyöszörgött egy fiú, aki az Iskolamester ezüstfényű maszkját viselte.

– NINCS PAMPOGÁS A SZEREPEK MIATT! MINDENKI AZT JÁTSSZA, AMIT KAPOTT! – csattant fel Sophie, azzal a kovács lányára osztotta Pötty szerepét. Ennek jegyében két csokis nyalókát adott a műkedvelő színész kezébe. – Jövő hétre legalább tíz kilót kell híznod!

– Azt mondtad, csak egy kis partit rendezünk – jegyezte meg Agatha. Éppen egy fiút nézett, aki létrán egyensúlyozva két ismerős zöld szemet festett a hatalmas színházsátorra.

– Olyasmi, ami ízléses egy ilyen évfordulóra.

– Ebben a városban minden fiúnak tenor hangja van? – rikoltott Sophie, haragos zöld szemmel szemlélve a hímneműeket. – Az nem lehet, hogy senkinek nem mutál a hangja! Valaki nyilván képes eljátszani Tedros szerepét. Ó, Tedros… a legszebb, legelbűvölőbb herceg a…

Megfordult, és meglátta a vörös hajú, kapafogú Radley-t. Radley szűk térdnadrágban, mellkasát kidüllesztve állt. Sophie bosszúsan felsóhajtott, és Hort szerepét osztotta rá.

– Ez nem tűnik kis ünnepségnek – jegyezte meg Agatha hangosabban, és nézte, csak nézte, ahogy két lány éppen lehúzza a vásznat a jegyárusító bódéról, amin húsz neon Sophie-arc virított. – És ez így szerintem nem is ízlé…

– Fényt! – szólt fel Sophie két, köteleken lógó fiúnak.

Agatha hirtelen megpördülve fordult el a vakító fényrobbanástól. Ujjai között pillantott fel a bársonyfüggönyre. Ezernyi izzó fehér fényű lámpa világolt fel:

ÁTOK RÁTOK! – Musical

Főszereplő, írta, rendezte és a producer is: Sophie

– Ez nem túl unalmas finálénak? – kérdezte Sophie, azzal végre Agatha felé fordult. Finommívű aranylevelekkel hímzett, éjkék báli ruhát viselt, nyakában rubinfüggő, fején kék orchideákból álló tiara. – Erről jut eszembe. Tudsz tercelni?

Agatha felfúvódott, mint egy léggömb.

– Neked teljesen elment az eszed? Azt mondtad, ez az egész megemlékezés tisztelgés lesz az elrabolt gyerekek emléke előtt, nem valami vásári komédia! Nem értek a színjátszáshoz, nem tudok énekelni. Itt meg ruhapróba vagy valamiféle szépségverseny van, aminek forgatókönyve sincs! Az meg ott micsoda?

A Sophie ruháján látható, vörös kristályokból kirakott sávra mutatott.

Bálkirálynő

Sophie ránézett.

– Ugye nem azt várod tőlem, hogy elmondjam neked, mi történt velünk?

Agatha igen bosszúsan ráncolta a homlokát.

– Ó, Agatha, ha mi nem ünnepeljük egymást, akkor ki? – nyögött fel Sophie, a hatalmas félköríves nézőtérre nézve. – Mi törtük meg Gavaldon átkát! Mi öltük meg a Gazgatót! Minden ünneplést megérdemlünk ezért! Minden legendánál hatalmasabbak, híresebbek vagyunk! Hol van a megérdemelt palotánk? Hol vannak a szolgáink? E nyomorúságos faluból való elrablásunk évfordulóján lelkes imádattal kéne elárasztani minket. A lábaink előtt kéne heverniük! Meg kéne hajolniuk előttünk, ahelyett, hogy ilyen dagadt, rosszul öltözött özvegyasszonyságokkal flangálva bámuljanak minket!

Hangja üres székeken visszhangzott. Megfordult, és azt látta, hogy barátnője csodálkozva bámul.

– Az Öregek engedélyt adtak apádnak, nem? – kérdezte Agatha.

Sophie elkomorult. Hirtelen megfordult, és kottákat kezdett kiosztani a szereplőknek.

– Mikor lesz? – kérdezte a barátnője.

Nem jött válasz.

– Sophie, felelj! Mikor lesz az esküvő?

– A bemutató utáni napon – felelte végül, azzal megigazgatta a girlandokat egy hatalmas, oltárszerű díszleten. – De ez változhat, ha végignézik a ráadást.

– Miért? Mi van a ráadásban?

– Semmi gondom vele, Aggie. Már elfogadtam. Belenyugodtam.

– Sophie! Mi van a ráadásban?

– Apám felnőtt ember. Szabadon dönt bármiről.

– Szóval azt akarod mondani, ennek a musicalnek semmi köze nincs ahhoz, hogy meghiúsítsd apád esküvőjét?

Sophie hirtelen megperdült.

– Miért gondolod, hogy egyáltalán bármi köze lenne hozzá?

Ám Agatha nézte, csak nézte a kövér, hajléktalan boszorkányt, aki fején fátyollal járkált az oltár alatt. Honora szerepe volt ráosztva.

Sophie kottát nyomott Agatha kezébe.

– Én a te helyedben nyomban elkezdenék énekelni tanulni.

Tartalom

1. rész

1. Sophie kíván valamit

2. Agatha is kíván valamit

3. Útjelző morzsák újraszórva

4. Vörös csuklyások

5. Ez már egy másik iskola

6. Neve: Yara

7. A boszorkányok tervet szőnek

8. Nincs bocsánat

9. A tünetek újra megjelennek

10. Kétségek merülnek fel (és le)

11. Dupla csel, dupla csavar

12. Hívatlan vendég

2. rész

13. A vacsoracsevej könyvklub

14. Merlin elveszett varázsigéje

15. Az öt szabály

16. Eh, mi a név?

17. Két iskola, két cél

18. Sader titkos története

19. Még két nap

20. Egy lépéssel előrébb

21. Vörös fényű lámpás

22. Az utolsó nap

23. Halál az erdőben

24. Jók és rosszak

Forgalmazza:
eKönyv Magyarország Kft.
www.ekonyv.hu

Felhasznált betűtípusok:
Architects Daughter – SIL Open Font License
Capture It – Cpr.Sparhelt font License v1.00
Double Feature – SIL Open Font License
EB Garamond – SIL Open Font License
IM Fell English – SIL Open Font License
Medieval Sharp – SIL Open Font License
Noto Serif – Apache License 2.0
Nymphette – Nymphont License v1.00
Parisienne – SIL Open Font License
Special Elite – SIL Open Font License